***Проект***

**ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИКА ЗА ОРГАНИЗАЦИЯТА И ДЕЙНОСТТА НА ОБЩИНСКИ СЪВЕТ - ЕЛХОВО, НЕГОВИТЕ КОМИСИИ И ВЗАИМОДЕЙСТВИЕТО МУ С ОБЩИНСКАТА АДМИНИСТРАЦИЯ**

§1. Създава се нов чл.18а със следния текст:

„Чл. 18а. В общинския съвет се създава и поддържа публичен електронен регистър на питанията по чл. 18, т. 4 и отговорите към тях. Питанията и отговорите към тях се публикуват на интернет страницата на общината в отворен формат, позволяващ директно извличане на текстова информация, и/или в машинночетим отворен формат.”

§2. Създава се нов чл.38а със следния текст:

„Чл. 38а. Дневният ред за всяко предстоящо заседание на комисиите и материалите за него се публикуват на интернет страницата на общината в отворен формат, позволяващ директно извличане на текстова информация, и/или в машинночетим отворен формат.”

§3. В чл. 40 се създава се ал. 7 със следното съдържание:

„(7) Заседанията на комисиите се излъчват в реално време в интернет чрез интернет страницата на общината, като записите от заседанията се съхраняват на интернет страница на общината.”

§4. В чл. 41 се правят следните изменения и допълнения:

1. Досегашният текст става ал. 1.
2. Създава се ал. 2:

„(2) Съвместите заседания на комисиите се излъчват в реално време в интернет чрез интернет страницата на общината, като записите от заседанията се съхраняват на интернет страница на общината.”

§5. В чл. 43, ал. 1 се създава изречение второ: „Протоколът от всяко заседание на постоянна комисия се публикува на интернет страницата на общината в отворен формат, позволяващ директно извличане на текстова информация, и/или в машинночетим отворен формат.”

§6. В чл. 45 се създава се ал. 8 със следното съдържание:

„(8) Дневният ред за всяко предстоящо заседание на общинския съвет и материалите за него се публикуват на интернет страницата на общината в отворен формат, позволяващ директно извличане на текстова информация, и/или в машинночетим отворен формат.”

§7. Чл. 49, ал. 1 се изменя така:

„(1) Откритите заседания на общинския съвет се излъчват в реално време в интернет чрез интернет страницата на Община Елхово, като записите от заседанията се съхраняват на интернет страницата на общината.”

§8. В чл. 69, ал. 1, изречение второ след думите „от председателя” се добавя „и се публикува на интернет страницата на общината в отворен формат, позволяващ директно извличане на текстова информация, и/или в машинночетим отворен формат.”

**Заключителни разпоредби**

§9. Настоящият Правилник се издава на основание чл. 21, ал. 3 от Закона за местното самоуправление и местната администрация, чл. 79 от АПК и е приет от Общински съвет - Елхово с Решение № ……………….

§10. Настоящият Правилник влиза в сила от деня на обнародването му в местно печатно издание.